CELEX: 32015R0360
Language: lv
Date: 2015-03-05 00:00:00
Title: Komisijas Īstenošanas regula (ES) 2015/360 ( 2015. gada 5. marts ), ar ko atļauj privātu cūkgaļas uzglabāšanu un iepriekš nosaka atbalsta summu

6.3.2015   
            
            
               LV
            
            
               Eiropas Savienības Oficiālais Vēstnesis
            
            
               L 62/16
            
         KOMISIJAS ĪSTENOŠANAS REGULA (ES) 2015/360
   (2015. gada 5. marts),
   ar ko atļauj privātu cūkgaļas uzglabāšanu un iepriekš nosaka atbalsta summu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 18. panta 2. punktu, 20. panta c), k), l), m) un n) punktu un 223. panta 3. punkta c) apakšpunktu,
   ņemot vērā Padomes 2013. gada 16. decembra Regulu (ES) Nr. 1370/2013 par konkrēta atbalsta un kompensāciju noteikšanas pasākumiem saistībā ar lauksaimniecības produktu tirgu kopīgo organizāciju (2) un jo īpaši tās 4. panta 2. punktu,
   tā kā:
   
               (1)
            
            
               Regulas (ES) Nr. 1308/2013 17. panta pirmās daļas h) punktā paredzēta iespēja piešķirt atbalstu par privātu cūkgaļas uzglabāšanu.
            
         
               (2)
            
            
               Vidējās reģistrētās Savienības tirgus cenas vairāk nekā 18 secīgas nedēļas ir bijušas zemākas par salīdzināmajiem robežlielumiem, kuri noteikti Regulas (ES) Nr. 1308/2013 7. panta 1. punkta f) apakšpunktā, un tas ir negatīvi ietekmējis cūkkopības nozarē esošās rezerves. Ilgstoši sarežģītā tirgus situācija apdraud daudzu saimniecību finansiālo stabilitāti. Šķiet, lai atjaunotu tirgus līdzsvaru un palielinātu cenas, ir nepieciešama cūkgaļas pagaidu izņemšana no tirgus. Tāpēc ir lietderīgi piešķirt atbalstu par privātu cūkgaļas uzglabāšanu un tā summu noteikt jau iepriekš.
            
         
               (3)
            
            
               Komisijas Regulā (EK) Nr. 826/2008 (3) ir paredzēti kopīgi noteikumi par privātas uzglabāšanas atbalsta shēmu īstenošanu.
            
         
               (4)
            
            
               Atbilstīgi Regulas (EK) Nr. 826/2008 6. pantam iepriekš noteikts atbalsts jāpiešķir saskaņā ar minētās regulas III nodaļā paredzētajiem sīki izstrādātajiem noteikumiem un nosacījumiem.
            
         
               (5)
            
            
               Šā pasākuma pārvaldības vienkāršošanai cūkgaļas produkti būtu jāklasificē kategorijās pēc uzglabāšanas izmaksu līdzības.
            
         
               (6)
            
            
               Lai atvieglotu pārvaldi un kontroli saistībā ar līgumu noslēgšanu, būtu jānosaka minimālie produktu daudzumi, kas būtu jāparedz katram pieteikumam.
            
         
               (7)
            
            
               Jānosaka nodrošinājums, lai panāktu, ka uzņēmēji izpilda savas līgumsaistības un pasākumam ir vēlamā ietekme uz tirgu.
            
         
               (8)
            
            
               Regulas (EK) Nr. 826/2008 35. pantā noteikts, kāda informācija dalībvalstīm jāsniedz Komisijai. Šajā regulā ir lietderīgi noteikt dažus īpašus noteikumus par to, cik bieži būtu jāsniedz paziņojumi par pieteikumos norādītajiem daudzumiem.
            
         
               (9)
            
            
               Lauksaimniecības tirgu kopīgās organizācijas komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Darbības joma
   1.   Šajā regulā paredzēts atbalsts par privātu cūkgaļas uzglabāšanu, kā minēts Regulas (ES) Nr. 1308/2013 17. panta pirmās daļas h) punktā.
   2.   To produktu kategoriju saraksts, par kurām ir tiesības saņemt atbalstu, un attiecīgā atbalsta apjoms ir noteikts šīs regulas pielikumā.
   3.   Ja vien šajā regulā nav paredzēts citādi, piemēro Regulu (EK) Nr. 826/2008.
   2. pants
   Pieteikumu iesniegšana
   1.   Pieteikumus atbalsta saņemšanai par tādu cūkgaļas produktu kategoriju privātu uzglabāšanu, par kurām ir tiesības saņemt 1. pantā minēto atbalstu, var iesniegt no 2015. gada 9. marta.
   2.   Pieteikumā norāda attiecīgi 90, 120 vai 150 dienas ilgu uzglabāšanas laiku.
   3.   Vienā pieteikumā var norādīt tikai vienu no produktu kategorijām, kas noteiktas pielikumā, norādot attiecīgo KN kodu kategorijā.
   4.   Minimālais daudzums, par kuru iesniedz vienu pieteikumu, ir 10 tonnas atkaulotiem produktiem un 15 tonnas pārējiem produktiem.
   3. pants
   Nodrošinājums
   Saskaņā ar Regulas (EK) Nr. 826/2008 16. panta 2. punkta i) apakšpunktu noteiktais nodrošinājums ir 20 % no atbalsta apjoma, kas norādīts šīs regulas pielikumā sniegtās tabulas 3., 4. un 5. slejā.
   4. pants
   Paziņošanas biežums par pieteikumos norādītajiem daudzumiem
   Dalībvalstis divreiz nedēļā paziņo Komisijai produktu daudzumus, par kuriem ir iesniegti pieteikumi līgumu noslēgšanai:
   
               a)
            
            
               katru pirmdienu līdz pulksten 12.00 (pēc Briseles laika) – produktu daudzumus, par kuriem pieteikumi iesniegti iepriekšējās nedēļas ceturtdienā un piektdienā;
            
         
               b)
            
            
               katru ceturtdienu līdz pulksten 12.00 (pēc Briseles laika) – produktu daudzumus, par kuriem pieteikumi iesniegti tās pašas nedēļas pirmdienā, otrdienā un trešdienā.
            
         5. pants
   Stāšanās spēkā
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 5. martā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 347, 20.12.2013., 671. lpp.
   
   
      (2)  OV L 346, 20.12.2013., 12. lpp.
   
   
      (3)  Komisijas 2008. gada 20. augusta Regula (EK) Nr. 826/2008, ar ko paredz kopīgus noteikumus par atbalsta piešķiršanu dažu lauksaimniecības produktu privātai uzglabāšanai (OV L 223, 21.8.2008., 3. lpp.).
   
      PIELIKUMS
      
                  Produktu kategorijas
               
               
                  Produkti, par kuriem piešķir atbalstu
               
               
                  Atbalsta apjoms par uzglabāšanas laiku
                  (EUR par tonnu)
               
            
                  90 dienas
               
               
                  120 dienas
               
               
                  150 dienas
               
            
                  1
               
               
                  2
               
               
                  3
               
               
                  4
               
               
                  5
               
            
                  
                     1. kategorija
                  
               
               
                   
               
               
                  230
               
               
                  243
               
               
                  257
               
            
                  ex 0203 11 10
               
               
                  Pusliemeņi bez priekškājām, astes, nierēm, diafragmas plānās daļas un mugurkaula smadzenēm (1)
                  
               
               
                   
               
               
                   
               
               
                   
               
            
                  
                     2. kategorija
                  
               
               
                   
               
               
                  254
               
               
                  266
               
               
                  278
               
            
                  ex 0203 12 11
               
               
                  Šķiņķi
               
               
                   
               
               
                   
               
               
                   
               
            
                  ex 0203 12 19
               
               
                  Pleči
               
               
                   
               
               
                   
               
               
                   
               
            
                  ex 0203 19 11
               
               
                  Priekšējās daļas
               
               
                   
               
               
                   
               
               
                   
               
            
                  ex 0203 19 13
               
               
                  Garie muguras gabali ar kakla daļu vai bez tās vai kakla daļas atsevišķi, garie muguras gabali ar mīkstumu vai bez tā (2)
                      (3)
                  
               
               
                   
               
               
                   
               
               
                   
               
            
                  
                     3. kategorija
                  
               
               
                   
               
               
                  281
               
               
                  293
               
               
                  305
               
            
                  ex 0203 19 55
               
               
                  Kājas, pleči, priekšējās daļas, garie muguras gabali ar kakla daļu vai bez tās vai kakla daļas atsevišķi, garie muguras gabali ar mīkstumu vai bez tā, atkauloti (2)
                      (3)
                  
               
               
                   
               
               
                   
               
               
                   
               
            
                  
                     4. kategorija
                  
               
               
                   
               
               
                  210
               
               
                  221
               
               
                  233
               
            
                  ex 0203 19 15
               
               
                  Vēdergabali, veseli vai sagriezti taisnstūra veida gabalos
               
               
                   
               
               
                   
               
               
                   
               
            
                  
                     5. kategorija
                  
               
               
                   
               
               
                  226
               
               
                  238
               
               
                  254
               
            
                  ex 0203 19 55
               
               
                  Vēdergabali, veseli vai sagriezti taisnstūra veida gabalos, bez ādas un ribām
               
               
                   
               
               
                   
               
               
                   
               
            
                  
                     6. kategorija
                  
               
               
                   
               
               
                  228
               
               
                  241
               
               
                  254
               
            
                  ex 0203 19 55
               
               
                  Izcirtņi, kas atbilst “liemeņa vidusdaļai”, ar ādu un taukiem vai bez tiem, atkauloti (4)
                  
               
               
                   
               
               
                   
               
               
                   
               
            
         (1)  Atbalstu var piešķirt arī par cūku pusliemeņiem jeb Wiltshire sānu daļām, t. i., bez galvas, vaigiem, žokļiem, kājām, astes, taukiem, nierēm, filejas, lāpstiņas, krūšu kaula, mugurkaula, iegurņa kaula un diafragmas.
      
         (2)  Garie muguras gabali un kakla daļas var būt ar ādu vai bez tās, tomēr tauku kārtas biezums nedrīkst būt lielāks par 25 mm.
      
         (3)  Daudzums, par ko noslēdz līgumu, var attiekties uz visām minēto produktu kombinācijām.
      
         (4)  Tāpat kā produktiem, kas atbilst KN kodam 0210 19 20.